钦定古今图书集成/明伦汇编/官常典/第767卷 > 冯元常〈从弟元淑〉
## 钦定古今图书集成/明伦汇编/官常典/第767卷 > 冯元常〈从弟元淑〉

按《唐书》本传：“元常，相州安阳人。其先盖长乐信都著
姓。曾祖子琮，北齐右仆射。叔祖慈明，有文辞，仕隋为
内史舍人，奉诏讨李密，为密将所缚，身数创，密厚礼
之，情谓曰：‘东都危蹙，我欲率四方贤豪建功业，幸公
同之’。慈明曰：‘公家事先帝，名在王室，乃挟元感，举兵
亡命，至今复图反噬，何邪’？密囚之，俄为翟让所杀。武”
德初，赠吏部尚书，谥壮武。元常举明经及第，调浚仪尉。高宗时，擢累监察御史、剑南道巡察使。兴利除害，
蜀人顺赖。历尚书左丞，尝密谏帝“中宫权重，宜少抑。”
帝虽置其计而内然之，由是为武后所恶。元常在职
修举，识鉴澄远，帝委遇特厚。帝不豫，诏平章百司奏
事。武后擅朝，嵩阳令樊文进瑞石，后暴石朝堂示百
官，元常奏：“石妄伪，不可以示群臣。”后怒，出为陇州刺
史。会天下岳牧集乾陵，后不欲元常得，会故道。徙眉
州刺史。剑南有光火，盗夜掠人，昼伏山谷，元常喻以
恩信，约悔过自新，贼相率脱甲面缚。贼平，转广州都
督，诏便驿赴官。安南酋领李嗣仙杀都护刘延祐，劫
州县，诏元常讨之。率士卒航海，驰檄，先示祸福，贼党
多降，元常纵兵斩首恶而还。虽有功，犹以拂旨见怨，
不录功。凡三徙，终不得至京师，卒为酷吏周兴所陷，
追赴都，下狱死。元常闺门雍睦，有礼法，虽小功丧，不
御私室。神龙中，旌其家，大署曰“忠臣之门”，天下高其
节。凡名族皆愿通婚。从弟元淑及后时，历清漳、浚仪、
始平三县令。右善去恶，人称为神明。与奴仆日一食，
马日一秫。所至不挈妻子，斥俸馀以给贫穷，咸讥其
近名，元淑曰：“吾性也，不为苦。”中宗降玺书劳勉，付状
史官。元淑约洁过于元常，然刚直不及也。终祠部郎
中。